BMW benytter seg av «tilstandsbasert service», det betyr at du unngår unødige servicebesøk og kun har bilen på service når det faktisk er nødvendig. Din BMW registrerer automatisk all relevant informasjon, som for eksempel antall start og stopp, utetemperatur og oljetemperatur. Når grenseverdiene nærmer seg, varsler bilen deg, via kombiinstrumentet i bilen, at det snart er tid for service. For biler produsert fra og med juli 2013 vil bilen automatisk sende melding til selgende forhandler om forestående service. Denne funksjonen kalles BMW Teleservice, og gjør at verkstedet kan planlegge servicen og avtale en passende tid med bileier før tidspunktet for service er overskredet.